ΓΡΑΠΤΗ ΕΡΩΤΗΣΗ E-3927/00

υποβολή: Bernard Poignant (PSE) προς την Επιτροπή

(13 Δεκεμβρίου 2000)

Θέμα: Εφαρμογή της σύμβασης 147 του ΔΓΕ (Διεθνές Γραφείο Εργασίας) για τα πλοία που προσορμίζονται στους λιμένες της Κοινότητας.

Μετά τη νέα ναυτική καταστροφή του Ielovi Sun, η κοινή γνώμη επικεντρώθηκε και πάλι στους κινδύνους των θαλασσίων μεταφορών στα κοινοτικά ύδατα. Ένα χρόνο μετά το ναυάγιο του Έρικα, μία πρώτη δέσμη μέτρων σχετικά με την ασφάλεια στη θάλασσα προτάθηκε από την Επιτροπή στο Ευρωπαϊκό Κοινοβούλιο και το Συμβούλιο και πρόκειται να εγκριθεί.

Η τροποποίηση της οδηγίας 95/21 του Συμβουλίου σχετικά με την εφαρμογή στα πλοία που προσορμίζονται στους λιμένες της Κοινότητας ή στα χωρικά ύδατα των κρατών μελών, των διεθνών κανόνων σχετικά με την ασφάλεια στη θάλασσα, την πρόληψη των ρυπάνσεων και τις συνθήκες διαβίωσης στα πλοία (έλεγχος από το κράτος του λιμένα), η τροποποίηση της οδηγίας (94/57 περί καθορισμού κοινών κανόνων σχετικά με τους νηογνώμονες και την επίσκεψη των πλοίων καθώς και τις σχετικές δραστηριότητες των ναυτιλιακών αρχών και η πρόταση κανονισμού σχετικά με την επίσπευση της καθιέρωσης προδιαγραφών όσον αφορά το διπλό κύτος ή ισοδυνάμων κανόνων για τα δεξαμενόπλοια μονού κύτους αφορούν τα τεχνικά μέτρα της πολιτικής ασφαλείας στη θάλασσα.

Δεν πρέπει ωστόσο, να λησμονούμε ότι η ασφάλεια στις θαλάσσιες μεταφορές εξαρτάται κατ' αρχήν από τον ανθρώπινο παράγοντα δεδομένου ότι το 70 έως 80 % των ατυχημάτων ή ναυαγίων οφείλονται σε ανθρώπινο λάθος.

Για το σκοπό αυτό, ποια είναι η θέση της Επιτροπής σχετικά με την απαγόρευση της πρόσβασης στους λιμένες της Κοινότητας των πλοίων όπου οι κοινωνικές συνθήκες μεταξύ άλλων δεν συμβιβάζονται με τη σύμβαση 147 του ΔΓΕ; Το ερώτημα τίθεται επίσης για το μνημόνιο των Παρισίων που θα έπρεπε να τροποποιηθεί εις τρόπον ώστε να καταστούν συστηματικοί και ουσιαστικοί οι έλεγχοι για τις κοινωνικές συνθήκες επί των πλοίων.

Απάντηση της κας de Palacio εξ ονόματος της Επιτροπής

(15 Φεβρουαρίου 2001)

Η οδηγία του Συμβουλίου 95/21/ ΕΚ της 19ης Ιουνίου 1995 για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδαταπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα)(1) προβλέπει την επαλήθευση, από τους επιφορτισμένους με τον έλεγχο επιθεωρητές του κράτους του λιμένα, των διατάξεων της Σύμβασης 147 του Διεθνούς Γραφείου Εργασίας (ILO). Η μη συμμόρφωση με τα πρότυπα κοινωνικής προστασίας δεν οδηγεί από μόνη της σε άρνηση της πρόσβασης στους κοινοτικούς λιμένες. Εντούτοις, στο πλαίσιο της οδηγίας οι επιθεωρητές μπορούν να απαγορεύσουν τον απόπλου εάν οι όροι ασφαλείας ήγιεινής στο πλοίο δεν είναι ικανοποιητικοί.

Η οδηγία 1999/95/ΕΟΚ του Ευρωπαϊκού Κοινοβουλίου και του Συμβουλίου της 13ης Δεκεμβρίου 1999 σχετικά με την επιβολή των διατάξεων περί των ωρών εργασίας των ναυτικών επί των πλοίων που καταπλέουν σε κοινοτικούς λιμένες(2) ενισχύει τον έλεγχο καθώς προβλέπει την επαλήθευση στους κοινοτικούς λιμένες της συμμόρφωσης με τις διατάξεις της Σύμβασης 180 του ΔΓΕ και του πρωτοκόλλου στη Συνθήκη 147 σχετικά με τους όρους και τις ώρες εργασίας επί των πλοίων. Ανεπάρκειες που αποκαλύπτονται κατά τη διάρκεια αυτών των επιθεωρήσεων (όπως αδικαιολόγητη κούραση των μελών του πληρώματος) μπορούν να οδηγήσουν στην κράτηση του σκάφους.

Τέλος, οι τροποποιήσεις που γίνονται στην οδηγία 95/21/ΕΚ ενσωματώνονται τακτικά στο μνημόνιο του Παρισιού. Εν πάση περιπτώσει, όπουπάρχουν διαφορές μεταξύ του μνημονίου του Παρισιού και της οδηγίας 95/21/ΕΚ, τα κράτη μέλη οφείλουν να συμμορφωθούν με τις διατάξεις της οδηγίας.

(1) ΕΕ L 157 της 7.7.1995.

(2) ΕΕ L 104 της 20.1.2000.